Вернемся да справы з бюстам. Паралельна з “варушняком” вакол прыпынка ішоў збор сродкаў на скульптурнае ўвасабленне класіка. Паводле Андруся, збор 8000 даляраў пачаўся актыўна, але раптам спыніўся на 20% ад сумы. Што рабіць? Андрусь выступіў на ўручэнні прэміі імя Адамовіча, якую атрымаў дырэктар Радыё Свабода. Выступ, відаць, быў пераканаўчым, бо ганарар ад прэміі лаўрэат ахвяраваў на бюст!